MKCOS BTT: CRÒNICA: SORTIDA 162 "POLLASTRE I BACON"\nCRÒNICA: SORTIDA 162 "POLLASTRE I BACON"\nÉs que activar-se a un quart de nou de la nit és el que té, gana sobre gana i a veure què soparem a casa. Qualsevol europeu que no sigui espanyol: francès, alemany, britànic -especialment en Boris Johnson- s'estiraria els cabells en veure a quina hora comencem a pedalar darrerament. Entre això i que "El Foraster" s'emet a les 22:45, estem ben apanyats! Avui no, que és 13 de desembre, però ja ho veurem el mes que ve. En definitiva, la reforma horària és més que urgent!\nNogensmenys, amb la mateixa il·luminació natural que tindríem dues hores abans un dia de Santa Llúcia, descendim la Rambla d'Ègara per anar a cercar la riera del Palau. A un ritme un xic lent, arribem a les Fonts i ens introduïm a la serra de Can Pòlit per la masia de Can Fonollet.\n- Vinga nois, que és per avui!- exclamo a aquell parell.\nMassa parlar de bacon, i menys treure el mòbil per fotografiar el bonic enllumenat nadalenc que admirem tot travessant la ciutat de Rubí a les nou. La meva càmera dona per ben poc a les nits.\nSeguim la riera dels Alous a contracorrent, pels seus entranyables ponts de fusta, i a continuació toca pujar a la serra de Galliners; el pollastre. Precisament és al mirador de Can Barnola on els dos ingredients queden enregistrats en boca de n'Aleix.\nResseguim el carener que acompanya el camí dels Monjos fins a desviar-nos a mà dreta per menar a les aigües del torrent de la Betzuca, punt on assolim 3,1 °C de temperatura; la mínima de la sortida i de la tardor que avui acabem. El cert és que tenim el termòmetre esbojarrat a causa de la marcada inversió tèrmica que genera el temps anticiclònic. A la urbanització de Can Barata, el GPS indicava nou graus. Una diferència de sis graus produïda en només deu minuts de rellotge!\nEn els instants que guanyem alçada, augmenta transitòriament la temperatura, però no ens enganyem: és desembre i el fred, com ha de ser, és ben viu.\nDues salamandres ens sorprenen a Can Sabater del Torrent, abans de baixar de nou per passar per sota de l'autopista. Sortosament no els trepitgem. Els fem dues fotografies i els traiem del camí perquè estiguin més segures i prosseguim.\nSuperada la pujada que duu a la plana de Can Badiella, mentre a n'Aleix se li treu i destreu la cadena, n'Arnau i jo ens aturem a llegir un rètol sobre el pla que es vol executar en aquests terrenys: la construcció d'un polígon industrial que, si tira endavant, tindrà un impacte escandalós. No només en el valor paisatgístic que pren aquest entorn, ens referim també a una de les tantes parts del corredor que connecten ambdues serres, amb un ecosistema més que amenaçat.\nAcabo, que amb tant per reivindicar encara faré malbé el teclat.\nArribem a Terrassa per on marxàvem l'última vegada, per Torrebonica. Ens acomiadem fins dimarts que ve després de veure el pessebre, de nou sense el nen Jesús.\nSón les onze tocades. Pollastre, bacon i bona nit.\nÀLBUM DE FOTOGRAFIES DE LA SORTIDA 162\nDediquem aquest espai a valorar una tardor que, tal com esmento a la crònica present, aquest dilluns hem posat punt final. Un autumne alimentat per sis escapades, dues de les quals amb un enyorat horari d'estiu que encara ens va permetre sortir en plena llum del dia, si bé a mig recorregut la fi del crepuscle ens obligava a engegar els llums.\nEntre altres aventures, hem pedalat sota la pluja, hem continuat devorant les patates braves, així com un sopar ben apetitós la mateixa tarda que us acompanyava al peu de la torre Mike. Per aquest motiu uns amics geocercadors em diagnosticaven la síndrome d'Estocolm. Em pregunto si pensareu el mateix.\nEn termes relatius, es confirma la suavització de les nostres sortides. Un cert retrocés, també, pel que fa al nombre de sortides i el més greu, no cal que ho jurem. Considerem que el fred i la foscor no són els millors aliats. Veurem com entomem aquest hivern.\nIndependentment de la predisposició que aboquem uns i altres, les baixes temperatures no ens les traurà ningú. Sincerament, prefereixo això, abans de la calor canicular amb la qual vam dir adeu a la novena temporada.\nLa temperatura és la protagonista del curs, perquè per primera vegada ens acompanya una dada que no depèn estrictament de nosaltres. Si bé la resta es modula en funció de la ruta que optem per fer, els graus tan sols venen determinats pel dia que quedem per sortir i sobretot, en quin moment del dia. Com a novetat, doncs, presentem en el balanç de la tardor 2021 la mitjana de les temperatures mínima, mitjana i màxima; la corresponent evolució durant aquests tres mesos i en darrera instància, la mínima i màxima absoluts, degudament geolocalitzats.\nPublicado por Marc Samper en 1:00\nEtiquetas: aleix, arnau, cròniques, desena temporada, marc samper, nocturnes, ordinàries, sortides, tardor\nCRÒNICA: SORTIDA 166 "UNA APARICIÓ SORPRENENT"\nCRÒNICA: SORTIDA 165 "ESPONTÀNIAMENT"\nCRÒNICA: SORTIDA 164 "N'ALEIX AL TEIX"\nCRÒNICA: SORTIDA 163 "ÉS NADAL"\nCRÒNICA: SORTIDA 161 "COM DUES GOTES D'AIGUA"


El Club Natació Sabadell torna a sumar i la Pia no aixeca cap | Ràdio Sabadell\nEl Club Natació Sabadell torna a sumar i la Pia no aixeca cap\nEl Natació va sumar un bon punt | Roger Benet\n13.11.2018 16:39 Esports\nEl Club Natació Sabadell va tornar a puntuar tres jornades després. Ho va fer amb un empat a sis a la pista de la Unión Santa Coloma. Els nedadors arribaven a aquesta jornada amb la intenció de recuperar sensacions després d'una sèrie de partits que van suposar una mala dinàmica. El Natació havia encadenat tres derrotes seguides fins a la setmana passada. El conjunt de Cal Balsach no va fer el seu millor partit, però tot i això van dominar el marcador pràcticament fins al final. El tècnic Diego Blanco creu haver merescut més: "L'equip va donar una altra cara, va jugar bé. Vam gaudir de moltes ocasions i ens vam merèixer més. Crec que és un final injust". Amb el resultat a favor, quan faltaven sis segons, la Unión Santa Coloma va empatar el duel 6-6. Blanco va sortir satisfet de la imatge que van oferir els seus jugadors, però apunta a la necessitat de millorar en defensa: "Seguim encaixant massa gols i ens hem de fer molt més forts en defensa. Quan solucionem això, tot serà completament diferent". El Natació Sabadell intentarà retrobar-se amb una victòria aquest cap de setmana, quan rebrà a casa el Bellsport. A priori, no és el millor rival per fer-ho. Ara mateix és el segon classificat i acumula set jornades seguides sense conèixer la derrota.\nL'Escola Pia, per la seva banda, va tornar a perdre una jornada més. Aquest cop va ser contra el cuer, l'Isur Ciutat de Terrassa, i curiosament repetint el mateix resultat de la setmana anterior. El conjunt sabadellenc va caure en el derbi per 4-5. La Pia no va completar un bon enfrontament i no va ser capaç d'imposar-se al cuer de la lliga. El tècnic dels locals, Borja Burgos, ha criticat durament l'actuació del seu equip que, segons diu, no va estar a l'altura: "No vam competir amb l'exigència que té un partit de Segona B". L'Escola Pia, que també va caure anteriorment a València contra el Segorbe, va sumar la segona derrota consecutiva. "Les lligues es guanyen cada cap de setmana. Si no canviem això, passarem una temporada complicada i no assolirem el nostre objectiu". Aquesta jornada, l'Escola Pia buscarà refer-se d'aquesta desfeta visitant l'Industrias Santa Coloma. És un rival de la zona baixa i que també suma dues derrotes en les últimes dues jornades.\nDerrota sabadellenca a Tercera\nA Tercera Divisió, derrota també pel Grups Arrahona. L'Arenys de Munt va imposar-se clarament als sabadellencs amb un contundent resultat. Els maresmencs van aprofitar un parell de bons atacs per situar dos gols al marcador. Just després, l'expulsió d'un jugador de l'Arrahona va condicionar la resta del partit. L'Arenys va aprofitar per ampliar la distància i fer el 0-3. Tot i això, el tècnic local, Isma Quirós, extreu conclusions positives de l'inici: "Vam fer els millors 15 minuts de la temporada, jugant amb claredat i amb les idees definides". La segona meitat es va fer llarga pel Grups Arrahona. A part de l'expulsió, Quirós explica altres dificultats que van acabar definint el resultat: "L'1-6 final no és real. A la segona part se'ns va notar molt la falta de jugador i de físic. Em quedo amb les coses més positives que he vist". La falta de jugadors i la condició física dels jugadors va ser clau en el desenllaç: "Els últims 10 minuts no podíem replegar. No vam aguantar els últims minuts amb la intensitat necessària davant un molt bon equip", assegura l'entrenador. Aquesta jornada, l'Arrahona afronta un duel difícil. El conjunt sabadellenc haurà de visitar l'Olímpic Floresta, que és segon a la classificació i només ha perdut un dels vuit partits jugats fins ara.


Comunicat del Casal en relació a l'expulsió de l'associació Agrat del recinte dels Silos\nDes del Casal Popular el Rostoll, donem suport a les nostres companyes d’Agrat i rebutgem l’acció clientelista (o simple venjança després de "l'afer" Carnestoltes) que van patir el dissabte passat per part de l’equip de govern de l’Ajuntament de Tàrrega format per PDeCat i ERC.\nNo podem tolerar aquest actes per part de qui sostenta el poder de la nostra població contra qui de forma altruïsta actua i fa activitats pel poble i amb el poble.\nPublicat per El Rostoll a 23:22 Cap comentari:\nEl Casal entrega la panera de Nadal\nUn any més, i com ja ve essent habitual des de la seva obertura l’any 2011, el Casal Popular El Rostoll ha fet entrega de la panera de Nadal amb productes de proximitat i de la terra. El número premiat ha estat el número 795, que coincidia amb les últimes tres xifres del primer premi de la Grossa de Cap d’Any.\nLa panera contenia diversos productes de l’entorn més proper com ratafia (d'elaboració pròpia), neules i vanos del Gat del Rosal, albades de Tàrrega, carquinyolis, mel, torrons diversos i xocolata a la pedra d'Agramunt, vi blanc, negre i cava de l'Olivera de Vallbona, cervesa artesana Matoll, moscatell, un pernil d'espatlla, formatge de cabra d’Albió, embotits diversos de Guimerà, una garrafa de 5 litres d’oli d’oliva de Rocafort, l'últim CD de Carlitos Miñarro "Impuls", i la senalla.\nNo podem acabar sense agrair a tota aquella gent que ha col·laborat i participat un cop més, ja que amb la seva participació contribueixen al nostre finançament, amb l'objectiu de fer del Casal un espai autogestionat.\nPublicat per El Rostoll a 14:46 Cap comentari:\nManifest de la Marxa de Torxes per la Independència 2017\nSí a la Independència! Sí a la República Catalana!\nSom en un moment extraordinari de la història de Catalunya. La nostra resistència cultural i nacional, tant durant els més de 300 anys d’ocupació d’ençà del 1707 i l’11 de setembre de 1714, com durant la dictadura franquista i com durant la configuració de l’autonomisme del cafè per a tots, està donant els seus fruits. La consciència nacional del poble català ha anat creixent i els darrers anys de mobilitzacions massives i continuades han arribat a un punt de no retorn: l’acord polític entre Junts pel Sí i la CUP - Crida Constituent ha donat també els seus fruits. Volem trencar amb el Regne d’Espanya, i per això només ens cal una cosa: la democràcia! Perquè amb l’aprofundiment democràtic hem de guanyar la independència, hem de guanyar la República Catalana. El fet que el president, el Govern i el Parlament estiguin disposats a arribar fins al final i el fet que s’hagi fixat la data i la pregunta del Referèndum d’Autodeterminació ha clarificat la situació política i està aguditzant la contradicció principal, que és el conflicte entre el poble català i l’Estat espanyol. Un afer que volem resoldre amb democràcia el proper 1 d’octubre. Així, ara, el més important de tot és estar amatents per aconseguir que el Referèndum tingui una participació massiva. I el pas previ és que demà tornem a Barcelona per omplir els carrers en una nova manifestació històrica.\nGuanyant la República Catalana guanyem la millora de les condicions de vida de la majoria. L’espoliació fiscal i la crisi del model actual ens han dut a unes condicions molt dures. La República Catalana ha de basar-se en la radicalitat democràtica en tots els àmbits de la vida política, social, econòmica, cultural i mediambiental. Aquest 2017 ens disposem a desfer-nos d’una monarquia centralista, corrupta i, evidentment, anacrònica. Malgrat la força dels demòcrates (ja siguin independentistes o no independentistes), l’Estat espanyol amenaça i amenaçarà amb la repressió política, judicial, o de qualsevol tipus, per tal d’impedir la celebració del Referèndum. A més, com sabem, la manipulació mediàtica i les clavegueres de l’Estat no s’aturen. La repressió és previsible que augmenti d’intensitat. En el cas que l’Estat espanyol generi un clima que impossibiliti físicament la celebració del Referèndum la majoria parlamentària independentista i també la majoria parlamentària favorable al Referèndum han d’actuar en conseqüència i proclamar la independència. La nostra tasca és la mobilització popular, l’organització i la defensa de les institucions: la defensa del Parlament i dels seus diputats. És la mobilització popular la que garantirà el caràcter vinculant del Referèndum del proper 1 d’octubre de 2017. Cal tenir plena confiança en el poble català, que tantes vegades a la història s’ha plantat davant la tirania. I aquesta vegada el poble català tornarà a ocupar places i carrers per tal de fer efectiva la victòria del SÍ.\nA més, cal continuar l’extensió de l’exercici del Dret a Decidir al conjunt dels Països Catalans, perquè valencians, mallorquins, menorquins, eivissencs, formenterencs, nord-catalans i ciutadans de la Franja tenen dret a decidir el seu futur. Ara més que mai cal que centrem totes les forces a guanyar el Referèndum i a organitzar-nos per tal de proclamar la República i defensar-la.\nL’1 d’octubre: SÍ a la Independència! SÍ a la República Catalana!\nAssemblea Nacional Catalana (ANC) - Tàrrega per la Independència\nPublicat per El Rostoll a 21:05 Cap comentari:\nLa Marxa de Torxes per la Independència tornarà a recórrer els carrers de Tàrrega\nEns trobem davant un any històric amb la convocatòria, el proper 1 d'octubre, del referèndum per la Independència de Catalunya. Queda menys d'un més, i és molt important que el carrer es torni a mobilitzar en tots els pobles i ciutats per defensar el referèndum contra els atacs i l'ofensiva antidemocràtica que està duent a terme el govern espanyol. No obstant això, també es més important que mai la mobilització permanent de la gent per demanar el "Sí", convèncer indecisos i visualitzar que l'independentisme està més viu i fort que mai i que podrà culminar tot aquest procés amb la independència d'una part del nostre país.\nEs per tot això, que un any més, des del Casal Popular el Rostoll i Tàrrega per la Independència (secció local de l’Assemblea Nacional Catalana) organitzem la ja popular Marxa de Torxes per la Independència. Aquest any la marxa, que arriba a la sisena edició, se celebrarà el diumenge 10 de setembre, commemorant també així la Diada Nacional de Catalunya (11 de setembre). La marxa arrencarà des de la plaça dels Comediants, el seu escenari original, a les 10 de la nit i recorrerà diversos carrers del municipi fins a arribar un altre cop a la mateixa plaça. En acabar es llegirà el manifest i tindrà lloc un petit acte polític pel Sí. Durant tot el recorregut ens acompanyarà la música tradicional dels Grallers de la Barra de l’Associació Guixanet.\nEl preu per comprar una torxa és de 3 euros. Els tiquets es podran comprar el mateix dia a la plaça dels Comediants a partir de les 9 del vespre i fins a les 10 de la nit, o bé es podran adquirir anticipadament al local de Tàrrega per la Independència (carrer el Carme), al Casal Popular el Rostoll, aquest divendres de 8 del vespre a 10 de la nit; i a la Cistelleria Grau i a Còpies Maite en horari comercial habitual.\nPublicat per El Rostoll a 13:31 Cap comentari:\nEl Casal presentarà la novel·la «Seixanta-vuit» de Ramon Usall\nAquest divendres, 7 de juliol a les vuit del vespre, l’escriptor lleidatà Ramon Usall presentarà al Casal Popular el Rostoll la seva novel·la «Seixanta-vuit».\nDesprés de publicar «Tots els camins porten a Romania», l’any 2008; «Seixanta-vuit» és un nou cas del detectiu lleidatà Rafel Rovira. Aquest encarregat per la seva antiga professora de francès, l’Enriqueta Pasqual, el portarà fins a París a la recerca de l’Ignasi Camprubí, el fill d’exiliats catalans amb qui l’Enriqueta estava promesa i que la deixà plantada, a les portes de l’altar de l’església de Saint-Germain-des-Prés, per abraçar la causa revolucionària després del Maig del 68.\nL’obra, que fou guardonada amb el Premi Lleida a un projecte de novel·la, també va ser una de les novel·les més venudes aquest Sant Jordi a Ponent.\nPublicat per El Rostoll a 21:34 Cap comentari:\nComunicat del Casal en relació a l'expulsió de l'a...


Motllo Goutte x8 cav 55 ml | Gadgets & Cuina\nEl Motllo Goutte, és un motlle de silicona per crear sucoses creacions en forma gota, amb un efecte 3D molt original. Les 8 cavitats del motllo Goutte de la línia 3Design de Silikomart, compten amb una vora intern revolucionari que li dóna un lleuger forma arrodonida a la base de les seves preparacions. Aquest motlle garanteix resultats perfectes no només en la versió semi-freda, sinó també en la versió cuita.\nEl motllo Motlle Goutte destaca per la seva extrema versatilitat, sent adequat per al seu ús en el forn i al congelador, i suportant temperatures que van des -60 ° C fins als 230 ° C. A més, l'elasticitat i la flexibilitat del material permeten plegar fàcilment el motllo, perfecte per no ocupar massa espai.\nDimensions del motlle: 17.5 x 30 cm\nCavitat: 5 cm de diàmetre x 4,1 cm d'alt\nCapacitat: 55 ml cada cavitat\nProductes relacionats de Motllo Goutte x8 cav 55 ml\nMotllo Goutte x8 cav 55 ml?


picants de mac i gofres de formatge - bogeria de chile - Receptes De Xile-Pebre\nPicants Mac i gofres de formatge\n24 de gener de 2018 Salta a la recepta Imprimeix la recepta Pin163 Share5 Yum5 Tweet Email 173 Shares\nUna recepta per a gofres salades elaborades amb llet de mantega, condiments de Cajun i, sí, macarrons i formatge, rematades amb pebrots de jalapeno a rodanxes. Aquest només heu de provar. Bona manera d’utilitzar mac i formatge sobrants!\nPermeteu-me començar dient que sí, són divertits. I YUM!\nTot un moment, podríeu combinar macarrons i formatge amb pasta de gofre per a un esmorzar o un brunch salats ràpids (o bé, sopar! No ho jutjo) i tenir un gust tan bo. Des que vam obtenir el nostre fabricant de gofres per Nadal el passat any, he estat experimentant amb combinacions de gofres salades, principalment al capdavant de Pattys, perquè Patty adora les gofres. Segretament penso que si podia tenir gofres cada dia per sopar, MOLT. O almenys cada diumenge.\nEls agrada tant que estic inclosa una recepta de gofres salades al llibre de cuina nou que estic treballant, al capítol Breakfast for Dinner. Però AIXIS Aquest va aquí mateix: vam parlar Spicy Mac i Cheff Waffles.\nLa història que hi ha darrere és que jo tenia mac i formatge sobrant a la nevera d’una recepta anterior del nou llibre de cuina. Vaig fer un lot massa gran i, com només hi ha dos, aquí a la nevera va anar a dinar.\nPatty va espiar el contenidor primer i la bombeta es va apagar. & ldquo; Ei, què passa amb les gofres amb això? & rdquo; Així doncs, estem aquí. Sí. Gofres de Mac i Formatge.\nEl cas és que no estic en tot & ldquo; Will Waffle & rdquo; moviment en aquest moment, així que no volia escoltar mac i formatge a la meva fabricant de gofres. En lloc d'això, la vaig barrejar a la meva recepta preferida de pastissos amb gofres juntament amb alguns condiments de Cajun addicionals per augmentar el nivell d'espècies. Consulteu la nostra recepta per a condiments casolans de cajun, tot i que podeu utilitzar el vostre propi cupatge preferit.\nEm resulta molt sorprenent quant & ldquo; coses & rdquo; es pot barrejar al pastís i encara produir gofres salades excepcionals.\nBarregeu-ho tot junt i feu un cop a la batedora amb gofre i aneu a la ciutat. Podeu servir-los amb xarop d’arce com ho faríeu amb qualsevol gofre o amb la vostra salsa calenta favorita, però si us sentiu aventurers, proveu-ho: Recepta cremosa de formatge de cervesa.\nÉs tan bo amb un formatge addicional arrebossat per la part superior. Per facilitar-lo, utilitzeu un pot de salsa amb formatge. Delici!\nNo oblideu les rodanxes de pebre jalapeno. Perquè, ja ho sabeu, Mikes #JalapenoObsession. Sí\nFeu-me saber com resulten per vosaltres. - Mike H.\nSense mentides! M’encanten aquestes gofres. Formatge genial, brioix. Podria menjar-ne aquests qualsevol dia de la setmana.\n5 de 1 vot Imprimir gofres picants de mac i formatge: temps de preparació de la recepta 5 min. Temps de cocció 10 min. Temps total 15 min. Una recepta per a gofres salades elaborades amb mantega, condiments de Cajun i, sí, macarrons i formatge, rematades amb pebrots de jalapeno a rodanxes. Aquest només heu de provar. Bona manera d’utilitzar mac i formatge sobrants! Cuina: Cuina principal Cuina: Americana Porcions: 6 Calories: 810 kcal Autor: Mike Hultquist Ingredients\n1 3/4 tasses de llet de mantega\n8 cullerades de mantega fosa 1/2 tassa\nSi voleu, voleu preparar 4 tasses de macarrons i formatge + més\nEn un bol gran barrejant, batem els ous, la mantega i la mantega fosa.\nEn un bol a part, incorporeu els ingredients secs.\nCombina els ingredients humits i secs, sense deixar de remenar fins que estigui gairebé suau; està bé si continua sent malament\nRemeneu els macarrons i el formatge.\nRuixeu la planxa amb gofre amb un raig de cuina antiadherent i preescalfeu-lo segons les instruccions del vostre model.\nAboqueu la barreja de gofre formatge segons sigui necessari i cuineu-ho 2-4 minuts fins que estigui cuit a la vostra pessic desitjada.\nRetireu-lo i poseu-lo a la planxa. Tapa amb mac maco i formatge i / o salsa calenta.\nDades nutricionals Gofres picants de mac i formatge: quantitat de recepta per ració Calòries 810 Calories de greixos 297 % Valor diari* Greix 33g51% Greixos saturats 11g55% Colesterol 102mg34% Sodi 1847mgel 77% Potassi 589mg17% Hidrats de carboni 100gr33% Fibra 1g4% Sucre 3g3% Proteïna 26g52% Vitamina A 1235IU25% Calci 358mg36% Ferro 5,4mg30% * Els valors diaris percentuals es basen en una dieta de 2000 calories.\nSuggeriment de publicació: proveu-ho amb la recepta de formatge de cervesa cremosa xopada a la part superior. https://www.chilipeppermadness.com/chili-pepper-recipes/sauces/how-to-make-creamy-beer-cheese. O bé, també són bons amb el xarop d’arce tradicional per obtenir un toc més dolç o la seva salsa calenta favorita.\nAixò fa 6 gofres amb el meu fabricant de gofres, que fa que l'estil belga sigui de gofres de 7 polzades que són agradables i gruixudes. Les quantitats i els temps de cocció poden variar, així que seguiu les instruccions del ferro de gofre.\nPin163 Compartir5 Yum5 Tweet Correu electrònic 173 accions


Sopa de Cabra desvetlla una data enigmàtica: el 28 de març - El Gerió Digital\nSopa de Cabra desvetlla una data enigmàtica: el 28 de març\nEl grup de rock gironí fa 30 anys el 2016 i ja ha anunciat que treurà nou disc coincidint amb l'aniversari\nDimecres, 4 de març de 2015 14:16h\nImatge penjada al seu Facebook © ACN\nEls seguidor de la banda Sopa de Cabra ja poden marcar-se amb vermell el 28 de març a les seves agendes. Més enllà de la data, poca cosa se sap del que està preparant la banda de rock gironina, que està mantenint el misteri sobre el que té entre mans.\nEl grup ha reactivat la seva activitat a les xarxes socials i ha començat a penjar algunes imatges antigues -com una foto del 1986, any de formació del grup- acompanyades d'algunes frases enigmàtiques com 'Tota història té uns protagonistes', 'Tota història té un inici i un desenllaç' o 'Algunes històries no s'acaben'.\nEl grup ja va anunciar al novembre passat que volia tornar a gravar noves cançons per celebrar els 30 anys del grup. La previsió és que els gironins tornin a estudi aquest estiu i que l'àlbum vegi la llum al 2016, coincidint amb l'efemèride.\nSopa de Cabra es va dissoldre el 2001 després d'haver publicat el disc 'Plou i fa sol'. La formació gironina va tornar als escenaris el 2011 puntualment per commemorar els 25 anys de Sopa de Cabra. Amb tot, feia 15 anys que la banda no gravava noves cançons.


Gol en El Molinón - Lletraferit\nGENERAL DE PEU\nGol en El Molinón\n"La vuelta" ciclista de 1987. A la dreta un joveníssim Paco Lloret. A l'esquerra, el tècnic, Juanjo Moreno © arxiu Paco Lloret\nL'aparició d’Antena 3 Radio fa tres dècades i mitja capgirà el panorama comunicatiu estatal en una època, sense mòbils ni internet, en què cobrir la informació esportiva era molt diferent a hui en dia\nVALÈNCIA. La ràdio canvià de registre a principi dels anys 80: de l’ona mitja a la freqüència modulada; eixa fou la principal novetat, però amagava un significat més ample. Era la sentència per als vells transistors que acompanyaven el passeig monòton i tediós d’algunes parelles amb tot fet en la vida durant les melancòliques vesprades de diumenge. Elles anaven, com manava la tradició, arreglades i dignes, penjades del braç del marit; ells, amb la mirada perduda, pendents de les novetats en els marcadors de la Lliga: “Hay gol en El Molinón”. No a soles passaven a millor vida els aparells. La societat evolucionava sense parar i els mitjans de comunicació també s’adaptaven i fins i tot marcaven el ritme del canvi. La ràdio per davant dels altres, sempre directa i propera, amb nous continguts i noves maneres de traslladar el missatge. El vell règim era historia. Mirant cap arrere veig un moment clau del nostre passat, allò que se sol dir un punt d’inflexió. S’acabava una forma de viure, una altra esperava tanda.\nEn aquells temps vaig començar a fer ràdio en una València que esportivament era una ciutat davall mínims. Per Mestalla, principal argument d’informació diària, bufaven temps de crisi amb el club salvat miraculosament del descens. No quedaven massa lluny els anys de glòria. Els èxits internacionals s’havien convertit en un record del passat. El Llevant competia en Tercera Divisió. No hi ha molt més que dir. Sobren les paraules. Un club ofegat i un camp perdut entre clots i camins de terra. El bàsquet era una cosa que es jugava en altres ciutats. Només ens refugiàvem amb orgull en l’handbol, tant masculí com femení. Els xicots del Marcol, després Caixa València, i les xicones del llegendari Iber. Dos clubs potents, sobretot el que entrenava Cristina Mayo, que no tingué rival durant anys.\nD’instal·lacions esportives tampoc estava la ciutat sobrada: el pavelló San Fernando i el vell Marcol, separats per l’avinguda del Cid, acollien, habitualment els diumenges pel matí, els respectius partits d’aquells dos clubs. Per la mateixa època, i amb moltes dificultats, es pogueren acabar les obres del pavelló de la Fonteta, pensant més en l’atletisme que en altres esports. Cal dir, també, que un grapat d’herois anònims formaren el club Correcaminos i, fins i tot, foren capaços d’organitzar una marató, això sí, en direcció al Saler. Ben a prop havia tingut lloc un campionat europeu de marxa atlètica, sense cap dubte el principal esdeveniment esportiu abans que arribara l’esperat mundial de futbol d’Espanya 82.\nPoc després d’aquell fracàs, vaig tindre l’oportunitat de debutar davant els micròfons d’Antena 3, una ràdio dirigida des de Madrid per Manuel Martín Ferrand i amb José Mª García com a principal referent. Tot un repte treballar amb la figura més destacada del periodisme esportiu espanyol. Una persona singular, capaç de tot. Les seues audiències foren espectaculars al final de la dècada, tot i que en aquells moments el projecte estava encara alçant-se amb moltes dificultats. L’enginy i la tenacitat per damunt de les barreres. La competència ho tenia tot guanyat i eixe era, precisament, el seu problema: el drama d’aquell que ha arribat a la meta i no sap molt bé què toca fer. Els dinosaures desaparegueren.\nÉrem gent jove, amb fam i ganes de menjar-se el món. Probablement amb un grau d’inconsciència. I molta il·lusió. Eixes sensacions ens acompanyaven en el dia a dia. Creguts i ambiciosos volíem aplegar on fera falta i com més prompte millor. Tot fou molt ràpid: la conquesta de la FM per tot el territori, la implantació d’emissores, el creiximent imparable, l’adquisició de Ràdio 80 a la qual rebatejaren com a Serie Oro i que era coneguda com “La radio musical bien hecha”. En una Espanya que només podia vore dos canals de televisió, la ràdio omplia el buit de la informació futbolística. Per eixa raó viatjàvem darrere del València CF. A voltes entre anar i tornar eren tres dies i dos nits fora de casa. Els expressos nocturns, Alcázar de San Juan, Medina del Campo i moltes més estacions desertes. Imatges úniques. Si algú vol dir-li poesia, també. Sense mòbils ni internet. Ara no ho faria, però en aquell moment disfrutava d’aquelles aventures que et deixaven mig mort. Fou bonic i, com tot en la vida, un bon dia s’acabà.\nPaco Lloret (València, 1960) és director de la 94.5 CV Ràdio. Va ser Cap d’Esports de RTVV, treballà en Antena 3 ràdio (1983-1989) i Ràdio 9. És columniste de Las Provincias i autor de diversos llibres sobre història del València CF i de l’esport valencià.


Blog de comunicació i màrqueting digital » Page 3 of 18 » DeMomentSomTres Màrqueting Digital\nAnàvem avisats. La cerca per veu és la tendència en màrqueting digital el 2018. Què és i com ho fem per adaptar-nos-hi. “Hey Siri, take me to the future”\nWooCommerce, el principal plugin de eCommerce per a WordPress, permet marcar que alguns productes estiguin ocults al catàleg. No obstant aquest fet, els productes segueixen essent accessibles si en coneixes l’adreça. No només són accessibles sinó que a més...\nper Anna Mata | 23-10-2017 | Blog de comunicació i màrqueting digital\nVivim moments convulsos que ens fan prendre decisions molt difícils. Per això hem canviat de seu social, fiscal, laboral i de cafetera.\nLa comunicació lliure és un element fonamental en tota societat democràtica. I la possibilitat de comunicar-se a través d’Internet la forma més normal de fer-ho. A vegades però hi ha situacions en les que internet pot no estar disponible. Ja sigui per...\nUn eCommerce és per vendre. Vendre té diverses etapes. Presentar uns productes de forma amena, ficar-los al cistell o carretó, formalitzar la comanda, completar les dades d’enviament i finalment pagar. Les passarel·les de pagament són els mecanismes que permeten...


Comença el curs. Ja hi tornem a ser. Comencem el curs 2018-2019 quan encara tenim ben recent a la memòria el curs passat. El temps ens va passant ràpid. Començar el curs és obrir el quadern en blanc i anar […]\nTarradellas i la restauració de la Generalitat. El periodista i escriptor vilanoví Josep Maria Ràfols va exposar la seva conferència : “Tarradellas. L’home que ho guardava tot” i ho va fer amb coneixement de causa, demostrant el coneixement sobre la […]


L'efecte hivernacle: Ajuntament de Santa Coloma de Gramenet\nLes dades dels observatoris climatològics de tot el món revelen que la temperatura mitjana del planeta ha augmentat mig grau en els últims 100 anys. Si volem evitar els perills que comportaria un escalfament general del planeta, el primer que hem de fer és reduir la quantitat de gasos d’efecte hivernacle, procedents de les activitats humanes, que arriben a l'atmosfera.\nL'efecte hivernacle és un fenomen natural que permet que la Terra tingui una temperatura idònia per a la vida: l'energia del Sol travessa l'atmosfera i escalfa la Terra, però alguns gasos de l'atmosfera (com el CO2 i el vapor d'aigua) impedeixen que la radiació que rebota contra la Terra escapi a l'espai. Gràcies a aquest fenomen, l'escalfor queda retinguda a l'atmosfera i el planeta manté constant la seva temperatura global.\nAvui dia l'efecte hivernacle s'ha incrementat molt a causa de la contaminació de l'atmosfera, que provoca que alguns gasos retinguin massa calor a prop de la superfície de la Terra. És per aquest motiu que les temperatures del planeta han augmentat en l'últim segle. Si la temperatura segueix augmentant uns quants graus es produiria un canvi climàtic a nivell mundial. Les inundacions serien més intenses, les sequeres més duradores, els tornados i huracans més freqüents i es fondria una part dels casquets polars amb la consegüent inundació de les zones costaneres molt poblades. Tot això provocaria l'extinció de molts éssers vius, arruïnaria l'agricultura i la vegetació i patiríem moltes més malalties. Tot això tindria conseqüències nefastes per a la humanitat.\nQuins són els gasos responsables?\nEl diòxid de carboni (CO2), el metà, els òxids de nitrogen, el vapor d'aigua i l'ozó són presents de forma natural en l'atmosfera. Tots són gasos hivernacle ja que que retenen l'escalfor que reflecteix la Terra. Sense la presència del CO2 i del vapor d'aigua, la temperatura de la Terra estaria a 30ºC per sota de l'actual.\nPerò la contaminació produïda per l'activitat humana fa que augmenti la quantitat d'aquests gasos a l'atmosfera i això comporta el risc d'un increment general de la temperatura del nostre planeta. A més, s'alliberen gasos com els CFC, els responsables del deteriorament de la capa d'ozó, la qual protegeix la vida a la Terra de les radiacions perjudicials del Sol, empitjorant el problema.\nD’on procedeixen els gasos d’efecte hivernacle?\nS'han identificat més de 30 gasos que potencien l'efecte hivernacle. El més greu del cas és que molts dels gasos hivernacle tenen una vida molt llarga. Per exemple, l'òxid de nitrogen pot durar 170 anys i els gasos CFC es mantenen actius durant un segle\nEl diòxid de carboni o CO2 és el principal responsable de l’efecte hivernacle. Prové de la combustió de carbó, petroli i gas natural. Aquests combustibles fòssils els cremem a casa, a les fàbriques, als cotxes i a les centrals energètiques per obtenir energia. Quan es cremen els boscos i les selves per convertir els terrenys en conreus també s’alliberen grans quantitats de CO2 a l’atmosfera i es destrueixen molts arbres que absorbeixen CO2. Per tant es tracta d’una contribució doble a l’efecte hivernacle\nEls CFC arriben a l'atmosfera per vies diferents i destrueixen la capa d'ozó. Són gasos hivernacle molt potents. Per desgràcia, els elements químics anomenats hidrocarburs que últimament els substitueixen en els aerosols no perjudiquen la capa d'ozó però també contribueixen a l'efecte hivernacle\nEls gasos CFC s'utilitzen en els sistemes d'aire condicionat, els materials d'envasament alimentari de plàstic, determinats tipus de suro sintètic i alguns refrigeradors. Les neveres antigues abandonades emeten aquests gasos i els\nReduir els índexs de diòxid de carboni utilitzant menys combustibles fòssils.\nEstalviar energia perquè si el consum domèstic i industrial d'energia es redueix, les calderes i les centrals energètiques hauran de cremar menys combustibles fòssils.\nUtilitzar fonts d'energia alternatives (eòlica, geotèrmica, mareomotriu, solar i hidroelèctrica).\nEvitar comprar aerosols.\nExperimentem amb el canvi climàtic\nAvui entendrem de forma molt senzilla i amb materials que tots tenim per casa com funciona l’efecte hivernacle.\nVidre o plàstic transparent\nTermòmetre de temperatura ambiental (no digital)\nPrimer, agafa la caixa de sabates o una de mida similar que ja no necessitis. Només necessitem la caixa, així que la tapa pots reciclar-la al contenidor blau. També necessitem un vidre o plàstic de la mida de la tapa. Si no tens cap vidre o plàstic similar, pots utilitzar un recipient de plàstic transparent (tipus “tupper”) que encaixi amb la capsa.\nQuan tinguis tot això, col·loca el termòmetre dins de la caixa. Doblega la cartolina en angle recte, i enganxa-la de manera que la caixa quedi dividida en dues parts. La idea és que quan posis la caixa al sol, la cartolina faci que el termòmetre estigui a l’ombra.\nDeixa-ho 15 minuts en aquesta posició i després anota la temperatura. Després, sense moure la caixa, tapa-la amb el vidre o plàstic transparent. Espera uns altres 15 minuts. Mira la temperatura que ara marca el termòmetre, veuràs que ha pujat considerablement.\nAixò és perquè al posar la tapa transparent, l'interior de la caixa s'escalfa molt més que sense. Aquest és l'efecte hivernacle. En aquest cas, el vidre deixa passar la llum que escalfa l'interior de la caixa però no deixa escapar la calor, que es queda dins i per tant augmenta la seva temperatura.


TV3 demana col·laboració per traduir els seus programes per a un projecte europeu | NacióLleida\nper NacióDigital , 15 de gener de 2020 a les 16:35 |\nOnada de crítiques a TV3. La xarxa ha situat la televisió pública catalana al centre de la diana per una controvertida petició als seus espectadors: traduir voluntàriament -és a dir, sense cobrar- al castellà, anglès, àrab i amazic els seus programes. La proposta neix perquè la Unió Europea està impulsant una prova pilot d'eines de traducció en línia i la CCMA hi participa.\nEl projecte EasyTV consisteix en testejar nous sistemes per traduir en línia els continguts audiovisuals i poder oferir una traducció precisa via subtítols. Hauran de fer, bàsicament, de correctors. La seva tasca consistirà en verificar els subtítols generats automàticament per les eines que s'estan provant. Alhora, lingüistes i traductors professionals corregiran les correccions dels voluntaris.\nTV3 assegura que demanar la participació voluntària -és a dir, sense cobrar- de la ciutadania és un dels requisits del projecte europeu. Curar-se en salut, però, no ha estalviat a la Corpo una contundent pluja de crítiques. Són molts els usuaris que, ja en comentaris a la mateixa publicació, retreuen que no es contractin professionals i que esperin que la gent els faci gratis la feina.\nCultura, Unió Europea, traducció, EasyTV, programa europeu, idiomes, voluntariat, voluntaris, mitjans, TV3


Els sindicats: "Les eleccions no poden marcar l'agenda del sistema sanitari"\nCatalunyaPress.- Nou dimecres de protestes als hospitals catalans, malgrat l'anunci del Govern que deixarà per després de les eleccions les mesures més perjudicials pel sistema. I és que, a l'espera d'una reunió aquesta tarda, veuen la demora com una mesura electoralista.\nÉs el cas de Metges de Catalunya. Fonts d'aquest sindicat han explicat a CatalunyaPress que "les eleccions no poden marcar l'agenda de la crisi sanitària en què estem instal?lats".\nTambé des de CCOO, la portaveu Aurora Huerga ha afirmat a aquest diari que dubta de les intencions del Govern, però assegura voler pensar que "són una marxa enrere fruit de les mobilitzacions de la societat catalana".\nAquest matí, com ja ve sent habitual, hi ha hagut protestes als hospitals catalans. A Tarragona, Girona, Lleida, Viladecans i als barcelonins Vall d'Hebron, Hospital del Mar o Bellvitge s'han produit concentracions i talls puntuals de trànsit.\nDes d'aquest centre, el portaveu de la CGT, Manel de los Riscos, ha afirmat que tot plegat li sembla "una estratègia política" i que no esperen "res de bo ni positiu pel sistema sanitari català" de la reunió que aquesta tarda mantindran a la seu del Departamaent d'Ocupació amb representants del Departament presidit per Boi Ruiz.


Superbike - Viquipèdia, l'enciclopèdia lliure\nSuperbike (mot anglès traduïble per Supermoto) és una categoria del motociclisme de velocitat que es caracteritza pel fet que les motocicletes que s'hi fan servir (conegudes popularment pel seu nom en plural, Superbikes), són unitats modificades de models fabricats en sèrie i a l'abast, per tant, del públic en general. El contrari passa als Grans Premis de motociclisme, on hi corren motocicletes dissenyades específicament per a les curses que no són disponibles al mercat ni poden ésser conduïdes legalment per la via pública.\nDavide Giugliano en unca cursa de SBK a Assen el 2016\nJames Toseland (Ducati núm. 1) davant de Chris Walker (Kawasaki núm. 9) i Yukio Kagayama (Suzuki núm. 71) durant una cursa del mundial de 2005\nLa màxima competició internacional d'aquesta modalitat és el Campionat del Món de Superbike (en anglès: Superbike World Championship). A banda, se'n celebren campionats estatals arreu del món, essent els més prestigiosos i disputats els del Regne Unit, EUA, Japó i Canadà. Les competicions de Superbike són molt populars entre els fabricants, ja que els ajuden a promocionar i vendre els seus productes, tal com recull el lema «Guanyar diumenge, vendre dilluns».\n1 Les motocicletes de Superbike\n2 El Campionat del Món\n3 Competicions estatals\n3.1 Campionat del Regne Unit\n3.2 Campionat AMA de Superbike\n3.3 Campionat All Japan Superbike\n3.4 Parts Canada Superbike\n3.5 Altres campionats\n3.6 Campionats discontinuats\nLes motocicletes de SuperbikeModifica\nCompetició / Producció\nDucati 999: Versió de competició.\nDucati 999: Versió de producció amb decoració esportiva.\nLes motos de competició de Superbike es deriven dels models de producció estàndard; per tal que una motocicleta pugui ésser admesa dins aquesta categoria cal que el fabricant n'homologui el model i en fabriqui la quantitat requerida d'unitats a comercialitzar. Tot i que les normes varien d'un campionat a l'altre, en general, les motocicletes han de mantenir el mateix perfil que les seves homòlogues matriculades, amb la mateixa aparença global vista tant des del davant com del darrere i de costat. Bàsicament, les Superbikes han d'assemblar-se als seus models de sèrie originaris, diferenciant-se'n bàsicament per l'absència d'enllumenat i retrovisors.\nTot i que el xassís no pot ser modificat, sí que es poden alterar alguns elements de la moto, com ara les suspensions, frens, basculant i el diàmetre i la mida de les rodes. Les motos de competició de Superbike han de tenir motor de quatre temps d'entre 850 cc i 1.200 cc si són bicilíndriques en V (v-twin), o bé d'entre 750 cc i 1.000 cc si són quadricilíndriques.\nLa restricció a models de producció diferencia les curses Superbike de les de MotoGP, on s'empren prototipus que s'assemblen ben poc a les motocicletes de producció. Això mateix passa a les curses d'automobilisme, on n'hi ha de cotxes de turisme i de Fórmula 1, per bé que la diferència de rendiment entre Superbike i MotoGP és molt menor.\nLa primera "Superbike" del món fou construïda pels germans Ross i Ralph Hannan a mitjan dècada de 1970. Pilots com ara el neozelandès Graeme Crosby varen començar a competir-hi amb èxit a Austràlia i a fora, fins i tot en curses de resistència com ara les 8 Hores de Suzuka o el Bol d'Or, obtenint força ressò internacional.\nEl Campionat del MónModifica\nArticle principal: Campionat del Món de Superbike\nEl Campionat del Món de Superbike (també conegut com a SBK) és la principal competició internacional d'aquesta categoria. Fundat el 1988, l'ens regulador n'és la FIM i el gestiona i promou l'empresa FGSport.\nTot i que inicialment era vist com al parent pobre del més prestigiós mundial de MotoGP, el Campionat del Món de Superbike ha esdevingut una competició de renom que ha creat al seu entorn un ambient completament professionalitzat, tant de pilots com de fabricants i equips. Molts dels pilots que han competit en SBK durant els darrers anys són noms ben coneguts entre els afeccionats a les curses de velocitat, com ara els campions mundials de les temporades 2010 i 2011, Max Biaggi i Carles Checa, tots dos amb una llarga trajectòria anterior al mundial de velocitat.\nEl pilot més reeixit fins ara ha estat l'anglès Carl Fogarty, guanyador en quatre ocasions del campionat (1994-95, 1998-99). Pel que fa als fabricants, Ducati n'ha estat el més reeixit darrerament, acumulant 15 campionats de constructors. Honda l'ha guanyat 4 vegades i Suzuki una. L'australià Troy Bayliss va guanyar els títols de 2006 i 2008 pilotant per a l'equip Xerox Ducati i James Toseland guanyà el campionat de 2007 amb l'equip Hannspree Ten Kate Racing.\nPel que fa als pilots dels Països Catalans, a banda del ja esmentat Campió del Món Carles Checa han competit amb èxit al mundial de Superbike, entre altres, el seu germà David Checa, Dani Amatriaín, Joan Lascorz, Ivan Silva i Rubèn Xaus (Subcampió del Món la temporada de 2003). Hi han competit també amb resultats notables el mallorquí David Salom i el valencià Juan Bautista Borja. Finalment, un altre destacat pilot català de Superbike és Gregori Lavilla, guanyador del Campionat britànic el 2005.\nLes competicions estatals de Superbike varien molt en la seva dificultat i popularitat, essent les més populars les del Regne Unit i Nord-amèrica. També al Japó i Austràlia hi ha campionats que compten amb força seguiment, tot i que consten només d'una desena de curses per temporada.\nCampionat del Regne UnitModifica\nGregori Lavilla amb la Ducati al BSB el 2005 (l'any que el guanyà)\nEl campionat britànic de Superbike (British Superbike Championship, conegut com a "BSB") és el campionat de motociclisme de velocitat més popular al Regne Unit. El gestiona i organitza MCRCB-Events, mentre que els drets comercials i televisius recauen en MotorSport Vision. Hi participen equips amb el suport oficial de Ducati, Kawasaki, Suzuki i Yamaha, mentre que Honda hi compta amb l'únic equip oficial de Superbike fora del Japó.\nEl japonès Ryuichi Kiyonari va guanyar els títols de 2006, 2007 i 2010 amb l'equip HM Plant Honda. El títol de 2005 el guanyà Gregori Lavilla amb l'equip Airwaves Ducati.\nCampionat AMA de SuperbikeModifica\nEl Campionat AMA de Superbike (AMA Superbike Championship) és la competició principal de Superbike als EUA. Forma part del campionat AMA Pro Racing, i va ser gestionat per l'AMA fins al 2009, any en què el Daytona Motorsports Group n'adquirí els drets. Instaurat el 1976, actualment és el campionat de Superbike més llarg que hi ha. S'hi permeten més modificacions als motors que a la majoria dels campionats de Superbikes.\nL'australià Mat Mladin ha dominat el campionat durant els darrers anys, havent-ne guanyat 6 títols des de 1999. El campió del món de MotoGP del 2006, el nord-americà Nicky Hayden, va guanyar el campionat del 2002. El texà Ben Spies guanyà el del 2008 amb l'equip Yoshimura Suzuki, abans de passar al Campionat del Món com a pilot oficial de Yamaha.\nCampionat All Japan SuperbikeModifica\nL'All Japan Road Race Championship, conegut també com a MFJ Superbike, és el campionat de motociclisme de velocitat principal del Japó. Dirigit per la MFJ (Federació Motociclista del Japó), fou instaurat el 1967 i ha comptat amb una categoria de Superbike d'ençà de 1994. La competició consta d'un calendari reduït de 7 rondes, però compta amb un bon nombre de pilots i motocicletes japoneses. Atsushi Watanabe va guanyar el campionat de 2007 amb l'equip Yoshimura Suzuki.\nParts Canada SuperbikeModifica\nEl campionat canadenc de la categoria és el Parts Canada Superbike Championship. La competició dura de maig a setembre i es compon de sis a vuit rondes per temporada. Els pilots del campionat canadenc sovint competeixen al campionat AMA quan s'acaba la temporada del Parts Canada. Jordan Szoke va guanyar el seu quart títol consecutiu el 2009, amb l'equip canadenc oficial de Kawasaki.\nIrish Road Racing Championship (campionat d'Irlanda, disputat en carreteres tancades)\nAustralian Superbike Championship (Austràlia)\nChampionnat de France Superbike (França)\nChina Superbike Championship (Xina)\nCampeonato Español de Velocidad, CEV (Estat espanyol)\nCIV Superbike (Itàlia)\nIDM Superbike (Alemanya)\nCitiBike Motorcycle Championship (Sud-àfrica)\nNew Zealand Road Race Championship (Nova Zelanda)\nDutch Superbike Kampioenschap (Països Baixos)\nCampionat d'Europa de Superbike 750cc\nCampionat d'Àustria de Superbike\nCampionat de Suïssa de Superbike\n↑ «superbike [en]». Optimot, consultes lingüístiques. gencat.cat. [Consulta: 12 abril 2012].\n↑ «MSV takes over BSB» (en anglès). crash.net. [Consulta: 20 febrer 2008].\nA Wikimedia Commons hi ha contingut multimèdia relatiu a: Superbike\nCompeticions de Superbike al Web de la FIM (anglès)\nWeb oficial de FGSport (anglès)\nLlista de campions de Superbike, inclosos els de campionats estatals (anglès)\nObtingut de «https://ca.wikipedia.org/w/index.php?title=Superbike&oldid=23900829»\nDarrera modificació: 28 juny 2020 a les 10:13\nLa pàgina va ser modificada per darrera vegada el 28 juny 2020 a les 10:13.


2×1 EN ALLOTJAMENT A MALLORCA\nL’alberg de la Victòria a Alcúdia (Mallorca) ja ha obert les portes per rebre aviat a tots aquells que volem gaudir de sol, platja, amics i en definitiva, d’unes bones vacances. Per què us informem d’aquesta obertura? Doncs …\n2x1 en l'alberg de la Victòria a Alcúdia\nAFEGIM 92 HOTELS!\nEstàs pensant en fer una escapada aquesta tardor? T’ho posem una mica més fàcil amb un nou descompte en allotjament. Ara tens un 10% de descompte en tots els hotels de la cadena Eurostars. Tens un total de …\n10% de descompte en els hotels Eurostars\nUniplaces és una plataforma on pots trobar allotjament si vas a estudiar a l’estranger. Amb la col·laboració del Carnet Jove Europeu (European Youth Card), Uniplaces regala 15 beques perquè puguis allotjar-te gratis durant un quadrimestre (amb qualsevol propietari …\nUniplaces regala 15 beques en allotjament\nNOU AVANTATGE EN RESERVES D’HOTELS!\nAquest mes et sumem un nou avantatge al teu Carnet Jove. Continua llegint perquè segur que t’anirà molt bé per preparar les teves vacances d’estiu o alguna escapada com el pont de maig! Ara TagTravelling t’ofereix un 10% …\n10% en totes les reserves d'hotel superiors a 50 €\nUNIPLACES: ALLOTJAMENT PER A ESTUDIANTS\nNecessites trobar allotjament per a estudiar a l’estranger? La tasca de trobar allotjament pot ser a vegades pesada i provocar-te més d’un mal de cap. Per això, et proposem una plataforma senzilla per trobar un lloc on dormir …\n30% amb el codi "EYCAAND"\nQui necessita un gran pressupost quan pots fer servir els descomptes que t’ofereix el Carnet Jove? Quan viatgis fes servir el Carnet Jove i accedeix a centenars de descomptes en allotjament a tota Europa. Vols viatjar a Espanya? Tens diferents …\nConsulta els millors descomptes en allotjament a Europa!\nSLEEP AND RIDE!\nConeixes el Mountain Hostel Tarter? Un nou concepte d’allotjament a Andorra, a peu de pistes de El Tarter. És un nou concepte d’allotjament ubicat a El Tarter, a 200 metres de l’accés a l’estació d’esquí Grandvalira. El Mountain Hostel Tarter és …\n10% sobre la tarifa de "només allotjament"!


Entrem actualitat - Entrem-hi apropa el cooperativisme als alumnes de l’Eugeni d’Ors\nHome Entrem Entrem-hi apropa el cooperativisme als alumnes de l’Eugeni d’Ors\nEntrem Notícies Nou Set Nou Verd 9 de març de 2017\nEl grup cooperatiu, format per Nou Verd i Nou Set, explica els principis cooperatius en el marc d’un programa impulsat per Aracoop i la Generalitat\nEl passat dimecres 8 de març, un grup de trenta alumnes de l’institut de secundària Eugeni d’Ors de Vilafranca del Penedès, es va desplaçar a les instal·lacions d’Entrem-hi, Grup Cooperatiu d’entitats i empreses socials, per conèixer la realitat cooperativa. Aquesta és una activitat impulsada en el marc del programa Aracoop de promoció cooperativa de la Generalitat de Catalunya i amb col·laboració amb l’entitat social Drac Màgic.\nEl director d’Entrem-hi, Juli Silvestre, va explicar als joves els principis cooperatius, que es resumeixen bàsicament amb la democràcia política i econòmica, la participació i la implicació. També va parlar dels orígens de les cooperatives que formen el Grup Entrem-hi, Nou Verd i Nou Set, que van néixer de la mà de cinc persones amb especials dificultats que es trobaven a l’atur i que, de forma col·lectiva i cooperativa van impulsar aquestes dues empreses que avui dia compten amb una trajectòria de més de vint anys i que dónen feina a unes 200 persones.\nAquesta acció de promoció del cooperativisme no és la primera que Entrem-hi duu a terme. Precisament, a principis d’any i dins al programa de foment del cooperativisme de l’àrea de Promoció Econòmica de l’Ajuntament de Vilafranca, es va apropar el dia a dia d’una cooperativa a les escoles Pau Boada i Sant Josep de Vilafranca del Penedès.


ciutat[s] possible[s] · emergència climàtica Entradas, Vie, 19 nov. 2021 a las 9:00 | Eventbrite\nciutat[s] possible[s] · emergència climàtica\nvie., 19 nov. 2021, 9:00 CET\nCom seria una ciutat s'ha preparat fer front a l’emergència climàtica?\nQuan pensem en el futur, sovint imaginem una gran distopia: desastre ecològic, sequia, augment de les temperatures, onades de refugiats, crisi d’abastiment, extrema dreta ja imparable, treballadors cada cop més precaritzats, ciutats irrespirables.\nTot i que això reflexa realitat actual, només visualitzar futurs pitjors ens ha mermat la capacitat d’imaginar un futur millor. “Ja està tot perdut; ens col·lapsarem; no val la pena intentar-ho”.\nLa COP 26 ha deixat clar que ara més que mai calen noves utopies: imaginaris desitjables cap on caminar. Com seria una ciutat que ha aconseguit fer front a l’emergència climàtica? Què ha canviat per adaptar-se a la crisi ambiental? Si poguéssim crear un barri desde 0, què fariem diferent?\nEl proper divendres 19/11 a les 9h: ciutat[s] possible[s] · emergència climàtica.\n_Nerea Morán, doctora arquitecta especialista en sistemes agroalimentaris, urbanisme sostenible i resiliència urbana. Autora de l’informe revelador publicat fa un parell de setmanes Las ciudades frente a la crisis ecológica.\n_Andreu Escrivà, divulgador ambiental especialitzat en canvi climàtc, i tècnic en projectes ambientals de la Fundació València Clima i Energia. El seu llibre “Encara no és tard“ ha rebut el Premi Europeu de Divulgació Científica del 2016.\nAnte la emergencia climática, ¿cómo adaptar las ciudades metropolitanas? En la nueva sesión de ciudad[s] posible[s], que tendrá lugar el viernes 19 de noviembre a las 9, conversaremos sobre la emergencia climática. Una sesión en la que miembros de la academia, la sociedad civil organizada, empresas y la administración propongan políticas públicas concretas para abordar el reto sobre la mesa.\nOrganizador de ciutat[s] possible[s] · emergència climàtica\nThe Midlife Opportunity: Anything is Possible!


Nom: MASIA GOLONOR\nAdreça: Carretera de Tàrrega, passat Ratera segon camí esquerra\nObra popular Els elements constructius no responen a cap estil artístic de l'època\nNúm. Registre / Catàleg: 12897-I\nMasia situada en un punt elevat per tal de tenir una visió del territori i orientar les dependències per tal d'aprofitar els avantatges climatològics, a prop del riu Sió. Presenta coberta a dues aigües amb el mur realitzat amb paredat i carreus regulars de pedra.\nPresenta una divisió de planta baixa, i dues plantes superiors. La planta baixa s'organitza al voltant d'un espai central, l'entrada, amb les quadres a un costat i el magatzem o graner a l'altre, trobant a la porta principal un arc rebaixat amb una inscripció on apareix l'any de la seva construcció o ampliació, el 1807. La primera planta presenta tres obertures a l'exterior, un balcó central i dues finestres de mitjanes dimensions als laterals, que corresponen a la zona utilitzada com a habitatge. A la segona planta o golfes trobem tres finestres de petites dimensions situades simètricament a les obertures de la primera planta.\nRecentment s'ha construït una mena de mur de contenció amb la presència d'una graonada d'accés amb maons de formigó, així com diferents estances annexes a la masia. Masia situada en un punt elevat per tal de tenir una visió del territori i orientar les dependències per tal d'aprofitar els avantatges climatològics, a prop del riu Sió. Presenta coberta a dues aigües amb el mur realitzat amb paredat i carreus regulars de pedra.\nPresenta una divisió de planta baixa, i dues plantes superiors. La planta baixa s'organitza al voltant d'un espai central, l'entrada, amb les quadres a un costat i el magatzem o graner a l'altre, trobant a la porta principal un arc rebaixat amb una inscripció on apareix l'any de la seva construcció o ampliació, el 1807. La primera ...


Més de 155 autobusos aniran a la concentració contra la judicialització del procés - Diari de Girona\nMés de 155 autobusos aniran a la concentració contra la judicialització del procés\nL´acte de diumenge vol ser un clam per defensar les institucions i els representants electes investigats\nCom a mínim 155 autobusos arribaran a Barcelona diumenge provinents d´arreu del país amb motiu de la concentració convocada per ANC, Òmnium i AMI sota el lema ´Per la democràcia. Defensem les nostres institucions´. Està convocada a les 12h a l´Avinguda Maria Cristina de la capital catalana. Segons han explicat els organitzadors a l´ACN, es calcula que es podran arribar als 170 autobusos. Està confirmada l´assistència de diversos representants polítics investigats com la presidenta del Parlament, Carme Forcadell, l´expresident de la Generalitat Artur Mas, els exconsellers Joana Ortega, Irene Rigau i Francesc Homs, l'alcaldessa de Berga, Montse Venturós, i el regidor de Vic Joan Coma. El president de la Generalitat, Carles Puigdemont, s´afegirà a la concentració des d´Amer (La Selva), on serà proclamat fill predilecte del municipi. El primer tinent alcalde de l´Ajuntament de Barcelona, Gerardo Pisarello, i el quart tinent d'alcalde, Jaume Asens, representaran el consistori a la concentració.\nEl motiu de la convocatòria és fer costat a les institucions públiques catalanes i als representants electes que estan investigats per diferents causes relacionades amb el procés. Forcadell serà una de les protagonistes de la concentració després que el TSJC hagi admès una querella de Fiscalia contra la presidenta del Parlament per haver permès la votació al ple de les conclusions de la comissió d´estudi del procés constituent. Se l´acusa dels delictes de prevaricació i desobediència.\nTambé hi seran presents representants polítics investigats judicialment per organitzar la consulta del 9-N, celebrada ara fa dos anys. L´expresident de la Generalitat Artur Mas i els exconsellers del seu govern Joana Ortega i Irene Rigau, es troben a un pas de seure al banc dels acusats després que el TSJC hagi desestimat els seus recursos. També se´ls acusa dels delictes de desobediència i prevaricació. Per la seva banda, l´exconseller de la Presidència i actual diputat al Congrés, Francesc Homs, podria ser jutjat pel Tribunal Suprem. Tot apunta que la cambra alta acceptarà el suplicatori que permetrà obrir un procés judicial contra Homs per aquests mateixos delictes.\nActualment, hi ha més de 400 causes obertes a municipis catalans contra regidors i alcaldes independentistes. L´alcaldessa de Berga, Montse Venturós, ha confirmat la seva assistència. Els Mossos la van detenir per portar-la als jutjats perquè declarés per mantenir l´estelada penjada durant les eleccions del 27-S i el 20-D. El regidor de Vic Joan Coma també assistirà diumenge a Barcelona. En el seu cas, està investigat per instar a la desobediència des del plenari del consistori.\nEl president de la Generalitat, Carles Puigdemont, s´afegirà a la concentració des d´Amer (La Selva). Participarà en una concentració a les 12h davant de l´ajuntament del seu poble natal acompanyat de l´alcalde i els regidors. Un acte que estarà presidit per una pancarta amb el mateix lema ´Per la democràcia. Defensem les nostres institucions´ que la concentració de Barcelona. El president català serà proclamat diumenge fill predilecte de la vila i se li lliurarà la medalla d´or del municipi.\nEl primer tinent alcalde de l´Ajuntament de Barcelona, Gerardo Pisarello, i el quart tinent d'alcalde, Jaume Asens, representaran el consistori. L´alcaldessa Ada Colau no hi assistirà però sí que va participar a la concentració del passat 20 d´octubre davant del Parlament just després que la fiscalia presentés una querella contra la presidenta del Parlament, Carme Forcadell.\nL'ANC, Òmnium Cultural i l'AMI han fet, aquest divendres, una crida als 'comuns' perquè defensin fins al final les institucions polítiques i el referèndum. En declaracions a Catalunya Ràdio el president d'Òmnium Cultural, Jordi Cuixart, ha demanat que Podem i Ada Colau s'impliquin a fons en el procés. "No entendríem que no estiguessin al costat de les institucions pròpies d'autogovern i a allò que fa referència al dret a decidir", ha dit Cuixart.


És Vermell Cafè, Eivissa - Guia de Restaurants a Eivissa\nÉs Vermell Cafè\nEnvolta't els 365 dies de l'any a Es Vermell Cafè de gent d'Eivissa disposada a passar una gran estona mentre menja casolà i es pren alguna cosa a bons preus\nBusques un lloc en el centre d'Eivissa en el qual sentir-te a gust mentre menges o et prens alguna cosa? Sense dubte És Vermell Cafè és la millor opció! En aquesta cafeteria restaurant tot és alegria i bon ambient. Sigui l'hora que sigui la trobaràs plena de gent d'Eivissa amb ganes de passar una bona estona, gaudint de bon menjar i millor companyia. Començar la nit http://secbcaixabank.info/wp-content/uploads/XNUMX/XNUMX/SECB-COVIDXNUMX-DENUNCIA-INSPECCION-PROTOCOLO-.pdf amb les primeres copes és la millor idea.\nObren els 365 dies des de fa 15 anys, d'aquí que sigui un dels locals més coneguts i amb més solera de l'illa. A això contribueixen els seus competitius preus i la simpatia dels seus cambreres Estan sempre disposades a treure't un somriure!\nEsmorzar al sol en la seva terrassa és la millor manera de començar el dia ¡i més quan et diguem seus preus! Per només 3,50 euros podràs prendre un suc natural, cafè o te i una torrada. Preus que pocs llocs mantenen actualment.\nA l'hora de dinar també compten amb una atractiva opció: de dilluns a dissabte per 7'50 euros pots provar la seva plat del dia i prendre una beguda. El canvien cada dia i entre ells trobaràs tant plats de cullera com carn o peix, per descomptat, sempre casolans i elaborats amb un afecte especial.\nA més del plat del dia preparen croquetes casolanes, nachos amb carn i guacamole, amanides, hamburgueses, sandvitxos, postres casolanes i tot tipus de menjar per a aquests dies en què la pressa ens envaeix.\nTxolo, el seu propietari, i el seu equip estan sempre oberts a suggeriments i no dubtaran a recomanar-te el millor amb aquest bon fer que els caracteritza.\nEn caure la tarda el protagonisme recau en els seus pinxos i en les begudes. tenen una àmplia varietat de gin tònics, cubs de cerveses amb braves per compartir i, per si fos poc, són experts en còctels. A més, si ets un fanàtic de l'esport has de saber que a Es Vermell Cafè televisen qualsevol esdeveniment esportiu, Ja sigui futbol, fórmula 1 o motociclisme. No et perdràs ni un detall gràcies a les seves grans pantalles i, mentrestant, els nens poden jugar al Parc que hi ha just davant Tots contents!\nEnvolta't del millor ambient illenc en aquest local carregat de energia i bones vibracions per donar començament a la nit a Eivissa.\nSi et deixes caure per Es Vermell Cafè i trobes paella o fideuà entre els seus plats del dia, no ho dubtis!\nLa cuina és oberta de 12 a 16 hores i de 20 a 1 de la matinada. Si t'entra fam a deshores no pateixis, sempre podràs demanar un entrepà o algun sandvitx.\nSi prens el carrer Isidor Macabich en direcció a l'oficina de Correus hauràs de passar l'única font que hi ha a l'avinguda i girar a mà dreta en la següent carrer que vegis. Continua tres carrers més i et toparàs amb el local just a la cantonada, al marge esquerre.\nEstiu: De dilluns a divendres de 8 a 3 de la matinada. Dissabtes de 9 a 3 i diumenges de 10 a 3 de la matinada\nHivern: De dilluns a divendres de 8 a 3 de la matinada. Dissabtes de 9 a 3 i diumenges de 10 a 3 de la matinada


Com enviar una notificació per compartir un calendari de Google\n"El temps perdut no es torna a trobar", com va dir una vegada Benjamin Franklin, i compartir el vostre calendari de Google és una manera moderna de garantir que no es perdi temps i que tots els col·laboradors i empleats de la vostra empresa estiguin sincronitzats. Compartir el vostre calendari de Google és un procés ràpid que generarà automàticament una notificació a qualsevol persona o grup amb qui hàgiu compartit el calendari.\nFeu clic a la fletxa a la dreta del nom del calendari que vulgueu compartir. Tots els vostres calendaris es mostraran per nom a la pantalla principal del calendari de Google amb una fletxa al costat de cada nom. Apareixerà una finestra emergent.\nFeu clic a l'opció "Comparteix aquest calendari" al menú de la finestra emergent. Apareixerà una nova pantalla amb opcions per compartir.\nFeu clic al camp "Persona" que hi ha a sota de "Comparteix amb persones específiques" i, a continuació, escriviu l'adreça electrònica de la persona amb qui vulgueu compartir el calendari de Google.\nFeu clic a la fletxa contigua cap avall per obrir el menú desplegable "Configuració de permisos" i, a continuació, feu clic al nivell de permís amb què voleu donar a la persona amb qui compartiu el calendari. Les opcions són "Fer canvis i gestionar l'ús compartit", "Fer canvis als esdeveniments", "Veure tots els detalls dels esdeveniments" i "Veure només lliure / ocupat (Oculta els detalls)".\nFeu clic a "Afegeix una persona". Es generarà un correu electrònic de notificació immediatament, que informarà al destinatari que se li ha donat accés al calendari. Si el destinatari del correu electrònic té un compte de calendari de Google existent, el missatge també indicarà que el calendari nou s'ha afegit al seu compte.


El «Memorial de greuges» de 1760. Desmuntant tòpics | Associació Cultural Vibrant\n1717-1899, ARTICLES, HISTÒRIA\nAbans d’entrar directament en el contingut del document el «Memorial de Greuges» de 1760, tractaré de rebatre breument alguns tòpics en relació al que va representar la Guerra de Successió a les Corones Catalano-Aragonesa i Castella. Alhora faré algunes aportacions per tal de situar el document en el seu moment històric, i destacar la importància que té en aquest context. I ho faré a fi de defensar l’estudi i el coneixement de la nostra història a partir de la seva pròpia realitat i no del manlleu d’abstraccions alienes que poc ens ajuden a la seva comprensió.\nEl primer tòpic, seguit per la historiografia espanyola més conservadora, és la d’argumentar que la Corona Catalana-Aragonesa va fer un acte de sedició i rebel·lia i en conseqüència estava justificat el tracte que va rebre.\nEn relació a aquest punt convé fer referència al conjunt d’articles publicats a la premsa de Londres després del Tractat d’Utrecht. És prou conegut que els publicistes londinencs retreuen l’incompliment anglès al Pacte de Gènova. Passa, però, més desapercebuda la defensa que en fan del capteniment dels catalans que segueixen les lleis pròpies i constitucions, contra una actuació forana. Lleis i constitucions que, recorden, tenen l’empara del rei Carles III, de la casa d’Àustria, i el Papa, eximint-los en conseqüència de qualsevol culpa de sedició o rebel·lia.\nÉs important destacar aquest pensament de sedició i rebel·lia que complementat amb la catalanofòbia ha estat determinant en la nostra relació amb Espanya des del moment de la creació de l’Estat Espanyol contemporani. Estat que neix després de Guerra de Successió i que justament es fonamenta en la negació de la realitat catalana.\nCarles III (casa d’Àustria) al port de Barcelona\nEl segon gran tòpic al qual, durant anys, ha donat suport la historiografia més progressista catalana i espanyola no és altre que pontificar que va ser gràcies al resultat de la Guerra de Successió que es va poder dur a terme la modernització de les institucions pròpies de Catalunya i, per extensió, les de la Corona Catalana-Aragonesa.\nInstitucions pròpies que consideraven una rèmora una antigalla i, conseqüentment, l’annexió a Castella, amb tot el canvi institucional polític i nacional que això va implicar, hauria permès segons aquesta visió la modernitat i un gran desenvolupament de Catalunya en tots els ordres, superant la decadència anterior.\nÉs un relat bonic que durant anys va fer furor a la universitat catalana però que en absolut respon a la realitat. El propi «Memorial de Greuges» de 1760 el desmenteix pel que fa a les institucions de manera rotunda i continuada en tot el seu desplegament d’arguments.\nCal tenir presents, en primer lloc, les aportacions fetes darrerament per l’arquitecte i historiador Albert Garcia Espuche, que deixen sense sentit parlar de decadència catalana abans de la Guerra de Successió, i els treballs de recerca sobre institucions catalanes i el seu corpus jurídic des de Víctor Ferro a les més recents d’Eva Serra i Josep Capdeferro sobre el Tribunal de Contrafaccions, el primer tribunal constitucional conegut a Europa. Aquests estudis desmenteixen rotundament els dos conceptes del tòpic comentat.\nI amb no menys rotunditat s’expressa Joaquim Albareda quan diu:\n«Per un habitant de la Corona Catalana-Aragonesa, quina modernitat significava la pèrdua de representació política, la militarització, la imposició d’una contribució abusiva sense l’aprovació de les Corts, i en darrer lloc, l’aristocratització dels càrrecs municipals en perjudici dels representants gremials?»\nEn el darrer llibre de l’economista Miquel Puig Un bon país, no és un país low cost: Una proposta contra la indecència, l’autor entra de ple des d’una visió contemporània al tema que es plantegen els autors del «Memorial de Greuges» de 1760, la certesa que l’èxit i el fracàs dels països rau en la qualitat dels seus governs i, a més a més, recull un fet citat per l’historiador Jordi Nadal que s’escau plenament fer-hi aquí una referència:\n“A mitjans del segle XVIII, el cònsol de la Gran Bretanya a Barcelona escrivia que si Catalunya tingués un «govern honest» i una «constitució» com la britànica podria competir amb Liverpool i Manchester, aleshores meques de la industrialització.”\nJustament el mateix que critiquen els redactors del «Memorial de Greuges» de 1760 però no s’emmirallen en la constitució i el govern anglès sinó en les constitucions pròpies catalanes i la forma de govern que havien tingut fins a l’annexió a Castella.\nÉs més, és el govern anglès el que pren exemple de les darreres constitucions catalanes de 1702 i 1706.\nSegons Geoffrey J. Walker va ser Mitford Crowe representant anglès a Barcelona i signant del Pacte de Gènova qui a partir de les concessions realitzades per Felip IV (V a Castella) i Carles III (casa d’Àustria) va reclamar incloure en el Tractat d’Utrecht el permís d’un vaixell de 500 tones de béns i mercaderies lliure d’aranzels per ser venudes a la fira de Portobelo (avui dins de la província de Colón a Panamà), cosa que es va acceptar i va produir un benefici superior al que proporcionava el asiento de negros.\nCarles III (casa de Borbó)\nEn els nostres dies ha aparegut un nou tòpic més, que no és altre que considerar la Guerra de Successió a les Corones Catalana-Aragonesa i Castella a part d’una guerra d’abast internacional, també ser considerada com una guerra civil.\nEl que suggereix aquesta argumentació és que l’annexió violenta per part de Castella de la Corona Catalana-Aragonesa destruint una unitat política, jurídica i nacional i la substitució per una altra d’estrangera no mereix consideració suficient en aquesta anàlisi.\nÚnicament es valora la substitució d’un règim parlamentari o pactista per un altre de caràcter absolutista. I s’ignora que Castella ocupa i sotmet els territoris de la nació catalana i l’Aragó fent ús de la ideologia que li proporciona l’absolutisme com la més eficaç eina que disposa per fer efectiva l’ocupació i la submissió, en definitiva per tal que esdevinguem castellans; després en diran espanyols.\nL’Estat Espanyol neix negant la realitat catalana que vol incloure i d’aquí ve el seu fracàs. D’alguna manera això ja es diu al «Memorial de Greuges» de 1760, en el qual es denuncia que els beneficis de la unitat eren per Castella i els greuges per a nosaltres.\nEn la línia que havia anunciat en començar de conèixer la nostra història a partir de la pròpia realitat, el que podríem definir com una anàlisi nacional de la nostra història, vull mostrar-vos una aportació del professor Josep Maria Batista i Roca que a part de desautoritzar els tòpics assenyalats ens proporciona un canemàs sobre el qual bastir una visió dels darrers tres segles més versemblant. La recollim aquí perquè és molt poc coneguda i segur que ens ajudarà.\nEn la seva comunicació Josep Maria Batista i Roca, ens diu que des del segle XVII hi ha hagut, a casa nostra, tres renaixences que abracen aspectes econòmics polítics i culturals.\nAlhora defineix com renaixença, no un retorn al passat, sinó com un salt que fa la societat catalana en sobre la base de la pròpia realitat i esperonada per les aportacions que vénen de l’exterior. L’Albert Garcia Espuche parla d’un desenvolupament sostingut des del segle XV i anteriors que mai s’havia trencat internament.\nA la primera ell l’anomena Renaixença Barroca i ve del segle XVII, el seu desenvolupament queda mitigat, diu, però no aturat pel resultat de la Guerra de Successió. Continua aquest desenvolupament en somort fins a finals del segle XVIII que dóna origen a un nou esclat que ell anomena la segona renaixença o Renaixença Neoclàssica que queda parcialment aturada novament pel període absolutista de Ferran VII. Malgrat aquesta nova frenada, el procés continua fins a produir-se la darrera renaixença, segons ell, que és la coneguda per tothom i que ell anomena Renaixença Romàntica.\nPodríem seguir el fil argumental d’en Batista i Roca i preguntar-nos, la Renaixença Romàntica va ser aturada per les dictadures de Primo de Rivera i Franco?, ara som en una quarta renaixença?\nEn la pròxima publicació coneixereu en profunditat aquest primer Memorial de Greuges i el que va significar…\nJordi Miravet Sanç, Economista i President del Memorial 1714\n25 de juliol, fum, fum, fum… ♪ ♫ ♬ ♪ ♫ ♬ Sixena i Belver de Cinca, la història segueix…\nFa una setmana publicàvem el primer article sobre el litigi de Sixena, i en ell lligàvem aquest cas “judicial” amb un altre totalment desconegut per la majoria de la població, el cas de Belver de Cinca, una petita població de la franja, propera a Sixena. En aquesta segona entrega anirem més\nEls Trastàmara entre dues aigües: castellans catalanitzats\nMori el SENY i visca la RAUXA


Compromís presenta esmenes als pressupostos municipals per a millorar els serveis de Novelda – Compromís per Novelda\nPublicat el 12 Desembre 2018 en Economia i Ocupació, Temes\nA pesar que UPyD va arribar al govern municipal amb afirmacions com “a Novelda, paguem l’IBI més car d’Espanya”, el cert és que durant estos tres anys i mig de mandat amb UPyD a càrrec de l’àrea econòmica, els ingressos per la contribució han continuat creixent a Novelda, encara que aquesta fet no reverteix en els servicis municipals. L’equip de govern va pressupostar a la baixa l’IBI en 2018 (a 30 de setembre ja s’havia superat de sobra el 100% del pressupost i encara quedaven drets per cobrar) i el mateix passarà en el pressupost de 2019, en què amb el canvi de criteri pressupostari, s’ha ocultat per complet l’efecte de l’augment del padró de l’IBI (valorat en un 10% segons el regidor delegat de l’àrea).\nDes de Compromís, fem una proposta prudent d’aplicar aquest 10% d’augment del padró de l’IBI al càlcul fet per l’equip de govern, per a millorar els serveis de Novelda. En total 660.000 euros més, que amb tota seguretat es recaptaran durant 2019, i proposem dedicar-los a:\nAugmentar en 120.000 euros els programes d’Ocupació. Des del servei LABORA de la Generalitat Valenciana i altres administracions es fan programes d’ocupació, molt d’ells subvencionats, per a lluitar contra l’atur. De fet, moltes d’aquestes subvencions (en Ocupació o en altres àmbits) s’acaben perdent perquè no hi ha partides pressupostàries creades. Els 30.000 euros proposats per l’equip de govern per a aquest concepte resulten clarament insuficients.\n120.000 euros per a recuperar les jornades de treball del personal municipal que es va vore retallat per la crisi i encara no les ha recuperades. La major part del personal retallat ja ha recuperat les jornades prèvies a la crisi, però no tots, entre ells el personal dels Conservatoris de Música i Dansa; per cert, en aquest aspecte crida l’atenció que el Sr. Alcalde no s’haja reunit ni una sola vegada amb Conselleria d’Educació per a tractar aquest assumpte.\n200.000 euros per a subvencionar el rebut de l’IBI a les famílies amb menys recursos econòmics.\n50.000 euros per a la posada en marxa del Centre de Dia per a Menors, tancat durant l’anterior mandat del PP i que segueix sense avanços a pesar de l’acord unànime de totes les forces polítiques a finals de 2015.\n50.000 euros per al servei de transport públic municipal, eliminat durant aquest mandat.\n25.000 euros per a reforçar la plantilla de l’Escoleta Infantil amb classes d’anglès, que s’unisquen al valencià i castellà, amb una clara aposta per l’educació plurilingüe des del primer moment.\n40.000 euros per a augmentar la partida d’asfaltat de camins rurals, ateses les necessitats en aquest aspecte.\n10.000 euros per a l’adquisició de desfibril·ladors que facen de Novelda una ciutat cardioprotegida i permeten salvar vides.\n25.000 euros per a Museus de Novelda (millores o nous projectes que reforcen la nostra posició turística).\nAugmentar en 20.000 les obres d’accessibilitat en edificis i espais públics per a fer de Novelda una ciutat per a totes i tots.\nArxivat en: Economia i Ocupació, Temes 2019, accessibilitat, camins rurals, centre de menors, contribució, desfibril·ladors, esmenes Compromís, IBI, impostos, museus, ocupació, pressupostos municipals, transport públic\n← Compromís per Novelda dona suport a les reivindicacions de la comunitat escolar del Conservatori Professional de Dansa\nCompromís promou l’economia local en la campanya de Nadal →


HISTÒRIA - Granja Bescuit\nLa Granja Bescuit va ser fundada a mitjans dels anys 80 per dos matrimonis gironins. En Josep i la Maria, i la Montse i en Quim. Junts decidiren obrir una cafeteria diferent i original, i ho feren just davant de l’escola La Salle, al número 6 del carrer migdia.\nUn local que portaria per nom Bescuit. Una denominació que té els seus orígens al Baix Empordà, concretament a la Bisbal, poble del qual és en Josep. I és que un dels establiments de més antiguitat de la ciutat, Can Graupere, elaborava uns petits dolços que en Josep i la Maria servien amb el cafè. Uns dolços anomenats Bescuits.\nDesprés de canviar d’un parell de traspassos, l’any 1993 la Granja Bescuit canviava de propietaris. En Toni i laVicky agafaven el timó de l’establiment. Un cafè que amb els anys es va anar fent popular a Girona per dues coses: pel seu ambient, i pel seu menjar, especialment els pastissos i altres dolços.\nUna fama que els va portar a obrir dos locals més. Primer, un nou Bescuit situat al passatge Farinera Teixidor, mentre que l’any 2009 s’inaugurava el tercer dels locals situat al Carrer Joan Maragall. El 2012 però, el local del passatge Farinera Teixidor seria traspassat. El 31 de juliol de 2018 i, degut a varies circunstàncies la direcció em decidit tancar el locar del carrer Migdia, és per això que des-de l'ú d'agost us atendrem només al local de Joan Maragall, 13\nTot i l’èxit, durant tots aquests anys la filosofia del Bescuit no ha canviat. Un bon ambient, un bon tracte, productes de qualitat, i sobretot, implicació amb la ciutat de Girona. Tot això ha fet que enguany puguem celebrar el nostre 25è aniversari. 25 anys plens d’històries, anècdotes i emocions que hem compartit amb vosaltres, i que volem que siguin molts més.\nÉs per això que des d’aquí també volem agrair als nostres clients i simpatitzants la confiança atorgada durant aquests 25 anys.


Gastronomia Salvatge i Cuina Silvestre: Com cuinar el Fonoll\nCom cuinar el Fonoll\nEl Fonoll (Foeniculum vulgare) el trobem des dels inicis de la primavera fins entrada la tardor. És una planta tan abundant que gairebé no necessita presentació. Les seves fulles tendres són una delícia quan les combinem amb qualsevol plat. Avui us porto una recepta senzilla, ràpida, fresca i molt nutritiva, que la podeu fer aquests dies de calor amb aquesta planta tan aromàtica i abundant:\nSopa freda de cogombre, iogurt i fonoll\nRecepta de sopa freda de cogombre i fonoll\n- 4 cogombres\n- 3 iogurts naturals, sense sucre ni edulcorants\n- una culleradeta de café de comí en pols\n- un manadet de fulles fresques de Fonoll ben tendre\n- Pelem els cogombres i traiem les llavors de dins i els trossegem.\n- Els posem a la batedora o el túrmix, amb els iogurts, el Fonoll esmicolat i el comí.\n- Ho triturem i al final hi afegim sal, un bon raig d'oli i segons l'espessor, una mica d'aigua.\n- Es guarda a la nevera i es menja fred com a primer plat.\nÉs una sopa freda d'estiu fàcil de preparar, deliciosa i molt refrescant. Des del punt de vista nutricional, és un plat molt ric en potassi, que es troba tant en els cogombres com en el Fonoll i en el comí en pols. El potassi és molt interessant a l'estiu i pels esportistes, perquè és un mineral que perdem per la suor. Per tant serà una recepta ideal per quan tornem d'una excursió aquests dies, per recuperar electrolits com el potassi i el sodi.\nA més a més una dieta rica en potassi és molt recomanable per les persones amb hipertensió i problemes de cor i mala circulació, perquè aquest mineral és necessari perquè el cor faci correctament la seva contracció i descontracció.\nUn altre punt nutricionalment destacable és el seu alt contingut en calci, tant del iogurt com del Fonoll i el comí (sí, les espècies també són molt riques en calci!). I per descomptat, és un plat que ens hidrata, molt important aquests mesos d'estiu.\nPublicat per Gastronomia Salvatge, by Montserrat Enrich a 16:20:00\nEtiquetes de comentaris: COMI, FONOLL, HERBES AROMATIQUES, RECEPTES SILVESTRES\nRomaní, el gust mediterrani


LOGIA ARQUITECTURA | Lleida.com\nInici Activitats econòmiques LOGIA ARQUITECTURA Activitats econòmiques LOGIA ARQUITECTURA\nTel: +34 620 977 009 / +34 973737604\nLOGIA Arquitectura Sant Sebastià, 13 · 25110 ALPICAT, Lleida · Tel: +34 620 977 009 / +34 973737604\nBLANCA RODRÍGUEZ ARGILÉS, Arquitecta, col·legiada al Col·legi d'Arquitectes de Catalunya des de l'any 1.999, funda el despatx LOGIA ARQUITECTURA amb el compromís d'assessorar els seus clients, des de la planificació d'una obra nova, el disseny d'Espais interiors i exteriors, fins a la rehabilitació, amb intervencions a petita o gran escala, incloent l'Assessorament en Urbanisme, Valoracions, Project Monitoring i Arquitectura Legal i Forense.\nLa Necessitat contínua d'aprendre en com reaccionem davant les formes, els colors, les alçades, els desnivells, la distribució dels espais interiors ..., la manera en com entrem en els espais tancats i com, des del seu interior, ens comuniquem amb l'exterior, ens ha conduït cap a una direcció: L’AUTOCONEIXEMENT A TRAVÉS DE l'ARQUITECTURA COM A VEHICLE SANADOR D'EMOCIONS.\nAquesta és la base de la nostra essència i del nostre treball, que desenvolupem al despatx en el que anomenem ESPAI CIRCULAR.\nJa des de l'inici de la nostra vida estem sempre en espais, la nostra primera CASA és el ventre matern, allà vam desenvolupar totes les nostres capacitats amb les que ens presentem al món. Quan naixem, la nostra casa s'amplia, es transforma i ... de quina manera !!!, la nostra TERCERA PELL serà el lloc on habitem.\nNo connectes amb algún o tots els espais de casa teva i vols redistribuir el teu habitatge actual?\nTens un terreny i vols construir una edificació, vols saber en què o com t'influeix el terreny i els seus agents naturals?\nTens una oficina, un local comercial i vols modificar la seva decoració interior?\nTens un jardí i vols crear micro espais en macro espais?\nVols modificar els espais d'entrada al teu edifici, canviar la seva circulació interior per observar de manera diferent, des del teu interior, l'espai exterior que t'envolta?\nEn el nostre ESPAI CIRCULAR, volem que els espais on vivim aportin la tranquil·litat del tan valorat espai matern, un lloc on calmar emocions, d'aquí la fusió ARQUITECTURA_DOMOTERAPIA, entès des de l'emoció i el benestar de les persones.\nLes construccions, igual que les persones, tenen els seus propis CENTRES D'ENERGIA o XACRES, per això és important seguir l'ordre de la naturalesa en l'organització espaial de les diferents dependències dels edificis, sobretot en els edificis d'ús educacional i sanitari, per mantenir un bon estat de salut.\nPer exemple: les pors, d'una manera subconscient ens impulsen a situar certes estances a prop o lluny d'altres. Modificar la distància entre habitacions de pares i fills, resulta en modificar la seva distància emocional. Modificar les dimensions de certs espais que habitem, ajudaran a modificar comportaments en persones que, per exemple, per la seva alta activitat laboral els calmi l'ús de certs materials, colors i intensitats de llum en el seu espai de treball.\nI els nostres habitatges? quantes hores passem al dormitori? Quines energies tel·lúriques ens pertorben el somni ? quines dimensions, orientació, ... etc ens afavoreixen el descans?\nVols tenir el teu ESPAI CIRCULAR on viure, treballar, educar, curar, gaudir de l'oci i de qualsevol altra activitat individual o col·lectiva, que et permeti sentir-te en el teu centre? Trucan's i t'ajudem.\nCom sempre, prestem serveis tècnics tant per EMPRESES com per PARTICULARS en la resta d'àmbits de l'arquitectura.\nDe dilluns a divendres: 09:00 - 14:00h // 16:00 - 19:00\n© LOGIA ARQUITECTURA · Tots els drets reservats · Avís legal ·


Nova campanya de donació de sang i plasma a Sant Vicenç de Montalt | Federació Catalana de Donants de Sang\nNova campanya de donació de sang i plasma a Sant Vicenç de Montalt\nSant Vicenç de Montalt, diumenge 20 de febrer, de 10 a 14 h al Centre Cívic El Gorg, acollirà una nova campanya de donació de sang i plasma. La jornada l'organitza el Banc de Sang i Teixits i la delegació a Sant Vicenç de l'Associació de Donants de Sang del Maresme, amb la col·laboració de l'Ajuntament.\nLa Revista "3 Viles" ha fet una entrevista al president de l'Associació de Donants de Sang del Maresme, Sr. Evarist March, per tal de difondre aquesta propera efemèride i comentar algunes inquietuds relacionades amb la donació de sang:\nQuina és la situació del Banc de Sang en aquests moments?\nEl més idoni és tenir reserves per aproximadament nou o deu dies, el que equival a 9.000 o 10.000 bosses aproximadament. Aquests dies enrere hem arribat fins a 5.000 bosses. Recentment, s'ha fet una Marató a Catalunya on l'objectiu era fer 10.000 bosses i s'han aconseguit 8.521 donacions. Aquesta marató es fa cada any perquè, en època normal, venim de les festes de Nadal i Cap d'Any, i la gent s'oblida d'anar a donar sang. Havent-hi Covid-19 es complica encara més, perquè qui ha passat el virus ha d'esperar 14 dies per donar.\nCom han canviat les campanyes de donació arran de la Covid-19?\nDes de la Covid-19 ja no surt la flota de busos del Banc de Sang, es busquen espais idonis per poder fer les donacions i que permetin suplir els busos: biblioteques, centres cívics i altres espais. D'altra banda, es van crear una sèrie de protocols per garantir que la gent pugui anar a donar sang de forma segura i amb tranquil·litat. Aquests protocols s'han anat mantenint i això ha fet que la gent agafi confiança per anar a donar sang i s'hagin mantingut els nivells de donació. A més, perquè no hi hagi acumulació de gent, és necessari reservar cita prèvia.\nA Sant Vicenç es pot donar sang i també plasma?\nSí. Per poder fer donacions de plasma es necessita un espai i una maquinària adequada. L'idoni a Sant Vicenç és que es facin entre quaranta-cinc i cinquanta donacions de sang i vuit de plasma, que són el màxim que es poden fer. A més, s'està plantejant una campanya exclusivament de donació de plasma. És una manera de poder adquirir més plasma, ja que el donant de plasma pot donar a partir de quinze dies i, en canvi, el donant de sang no pot fer-ho fins dos mesos més tard.\nPer últim, qui dona sang a Sant Vicenç té un obsequi molt especial.\nSempre hem procurat que quan el donant fa la donació rebi un obsequi. Durant molts anys hem regalat plantes del santvicentí Josep Agulló. Ara, aquest obsequi és una tassa que hem fet a través de l'Ajuntament. L'Associació de Donants de Sang del municipi és de les poques associacions que té un conveni de col·laboració signat amb l'Ajuntament.\n** Font: Revista "3 Viles"\nNotícia - "3 Viles"\nDemana Cita Prèvia - Dona Sang


Sant Adrià impulsa la ciutadania a millorar la desembocadura del Besòs - Diari de Sant Adrià\n29/03/2014 – El passat 22 de març es va celebrar la II Jornada participativa per a la millora ecològica de la desembocadura del riu Besòs, l' objectiu de la qual és promoure actuacions per tal de protegir i contribuir a la millora ecològica de la desembocadura del riu Besòs.\nEl passat 22 de març es va celebrar la II Jornada participativa per a la millora ecològica de la desembocadura del riu Besòs. L' objectiu d'aquesta activitat és promoure actuacions per tal de protegir i contribuir a la millora ecològica de la desembocadura del riu Besòs.\nLa jornada s'emmarca dins del cicle d'activitats a les platges i parcs metropolitans, que organitza l'Àrea Metropolitana de Barcelona, el museu de ciències naturals i l'Ajuntament amb la col·laboració del consorci del Besòs.\nDurant l’activitat es va fer l'acordonament de la barra de sorra de la desembocadura del riu Besòs que, tot i el seu elevat grau de transformació, és un dels pocs espais on encara es poden aturar diverses aus aquàtiques durant les seves migracions. En funció de l'època de l'any es poden veure diferents tipus de gavines, corbs marins, corriols camanegre, martinets i bernats.\nL'altra activitat que es va fer va ser la plantada de 100 exemplars de borró (ammophila arenaria). L'expert ornitòleg Xavi Larruy va explicar la importància de recuperar la vegetació dunar de la desembocadura. Tot i que a Sant Adrià ja no queden dunes, a la barra de sorra es poden trobar algunes espècies dunars com el rave de mar, la barrella, l’agropir o el borró, que alhora generen un hàbitat adequat per a les diferents espècies d'ocells.\nPer als més petits hi havia un taller de reclam d'ocells, on se'ls hi mostrava els ocells i el tipus de cant que tenen, i on també podien pintar una titella.\nPer tal d'informar a la ciutadania de l'acció realitzada s'ha instal·lat un plafó informatiu a l'espigó de la platja, on s'explica la importància de recuperar la vegetació i preservar la desembocadura. També està previst fer una campanya de sensibilització i monitoratge al llarg de la primavera de 2014: seran set jornades realitzades en cap de setmana adreçades a tots els ciutadans i ciutadanes.\nArticle anteriorA un pas de la final (0-3)\nArticle següentComença el Tourmalet final pel Sant Gabriel


Enquesta: Ajuntament de Santa Coloma de Gramenet\nPla d’acció sociocultural de les persones grans de Santa Coloma de Gramenet 2022 -2025\nL’Ajuntament de Santa Coloma de Gramenet, amb el suport de la Diputació de Barcelona, està portant a terme el desenvolupament d’aquest Pla d’acció sociocultural de les persones grans de Santa Coloma de Gramenet 2022 -2025. En una primera fase s’ha realitzat un anàlisi quantitatiu i qualitatiu, promovent la participació activa dels agents implicats. El resultat d’aquest treball inclou 8 línies estratègiques i 22 objectius estratègics.\nDonant continuïtat amb aquesta diagnosi inicial volem escoltar i facilitar la cocreació del Pla d’acció amb les aportacions ciutadanes. Es per això que us demanem que ompliu el qüestionari següent:\nEnquesta Envelliment Actiu\nEdat (especificar en número)*\nBarri on resideix (només una opció)\nIndiqueu dues de les idees que considereu més importants (només dues)*\nQue n’hi hagi noves activitats de tot tipus que permetin a les persones grans fer coses diferents de les actuals en el seu temps lliure.\nQue en tots els barris hi hagi cursos, xerrades i debats, així com exposicions i espectacles que serveixin a les persones grans per tenir una vida més plena i connectada als demés.\nQue en tots els barris es facin activitats en grup al voltant de la salut i el benestar de les persones grans.\nQue les associacions de tot tipus i els projectes de voluntariat a la ciutat tinguin més en compte el que necessita i el que agrada a les diferents persones grans.\nAssenyaleu altres dues idees d'aquestes altres opcions (només dues)*\nQue les escoles i instituts, així com els centres cívics i els casals de gent gran de la ciutat, organitzin activitats que posin en contacte a persones grans amb persones més joves i també persones de diferents cultures.\nQue les persones grans que viuen soles o que es troben en situació de dependència tinguin més facilitats per anar a les activitats de tot tipus que es fan a la ciutat.\nQue les persones grans tinguin més facilitats o espais a la ciutat per explicar el que necessiten i el que els hi agrada fer en el seu temps lliure.\nQue les persones grans se sentin orgulloses de la seva edat i que la societat reconegui el seu valor, així com les diferents situacions que hi ha entre elles.\nMarqueu quina de les següents actuacions considereu més important per a la millora de la participació sociocultural de les persones grans a Santa Coloma (només una)*\nLa construcció d’un casal de gent gran de titularitat municipal que sigui reconegut a tot el municipi, amb una programació d’activitats diversa i amb la col·laboració de les entitats i les persones interessades.\nLa creació d’un programa variat d’activitats formatives i culturals que inclogui la coproducció de les persones grans i la col·laboració de les entitats de gent gran.\nLa posada en marxa d’un projecte d’acompanyament per a combatre la soledat no desitjada i augmentar la participació sociocultural de les persones grans que es troben en aquesta situació.\nLa creació d’un servei municipal per donar suport a aquelles persones grans que tenen dificultats en la utilització d’Internet, especialment en les gestions davant les administracions i les grans empreses de serveis.\nDoneu idees sobre actuacions concretes que podrien millorar la participació sociocultural de les persones grans en el municipi*


Home > Verdura Eco>Xiïtake fresc\nEspecial per arrebossar amb pa ratllat, a la parrilla i saltejats. Es el bolet que se'n coneixen més propietats.\nEl Xiitake és el bolet format per un fong filamentós que s’alimenta de la fusta de diversos arbres com ara roures, faigs, castanyers o verns.\nCuriositats: Els bolets Xiitake s'han emprat des de l'antiguitat per les seves propietats medicinals i per això s'han fet estudis recents que n'han permès aïllar diferents principis actius. En destaquen el "Lentinan", que ha demostrat una clara acció anticancerígena, o l'"Eritadenina", que redueix els nivells de colesterol en sang. També s'han detectat compostos amb activitat antiviral.\nPreparació i consum: El seu sabor i textura suaus resulten exquisits si es preparen saltats a foc viu amb un rajolí d’oli i prou sal. S’ha d’aconseguir coure’ls per fora sense que arribin a cremar-se, per a la qual cosa haurem de anar-los remenant contínuament i, amb menys de cinc minuts, ja estaran llestos. També poden fer-se a la planxa, a la brasa, o bé, guisats. Poden fer-se truites o remenats amb ou i una mica de pernil, o es poden barrejar amb espaguetis i una mica d’all.